Maktabgacha, umumiy o‘rta, o‘rta maxsus, professional va maktabdan tashqari davlat ta’lim muassasalari pedagog kadrlarini attestatsiyadan o‘tkazish tartibi to‘g‘risidagi nizomni tasdiqlash haqida

O‘zbekiston Respublikasi Prezidentining “Xalq ta’limini boshqarish tizimini takomillashtirish bo‘yicha qo‘shimcha chora-tadbirlar to‘g‘risida” 2018-yil 5-sentabrdagi PF-5538-son Farmoniga muvofiq Vazirlar Mahkamasi qaror qiladi:
 1. Maktabgacha, umumiy o‘rta, o‘rta maxsus, professional va maktabdan tashqari davlat ta’lim muassasalari pedagog kadrlarini attestatsiyadan o‘tkazish tartibi to‘g‘risidagi nizom ilovaga muvofiq tasdiqlansin.
 2. Vazirlar Mahkamasining “Maktabgacha, umumiy o‘rta, o‘rta maxsus, kasb-hunar va maktabdan tashqari davlat ta’lim muassasalari pedagog kadrlarini attestatsiyadan o‘tkazish tartibi to‘g‘risidagi nizomni tasdiqlash haqida” 2016-yil 7-apreldagi 107-son qarori (O‘zbekiston Respublikasi QT, 2016-y., 4-son, 25-modda) o‘z kuchini yo‘qotgan deb hisoblansin.
 3. O‘zbekiston Respublikasi Vazirlar Mahkamasi huzuridagi Ta’lim sifatini nazorat qilish davlat inspeksiyasi manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining ijtimoiy rivojlantirish masalalari bo‘yicha o‘rinbosari A.A. Abduxakimov, Vazirlar Mahkamasi huzuridagi Ta’lim sifatini nazorat qilish davlat inspeksiyasi boshlig‘i U.N. Tashkenbayev, maktabgacha ta’lim vaziri A.V. Shin, xalq ta’limi vaziri Sh.X. Shermatov hamda oliy va o‘rta maxsus ta’lim vaziri I.U. Madjidov zimmasiga yuklansin.
 1. Ushbu Nizom maktabgacha, umumiy o‘rta, o‘rta maxsus, professional va maktabdan tashqari davlat ta’lim muassasalari pedagog kadrlarini (keyingi o‘rinlarda pedagog kadrlar deb ataladi) attestatsiyadan o‘tkazish tartibini belgilaydi. 
 Mazkur Nizom O‘zbekiston Respublikasi Adliya vazirligining yuridik texnikumlari pedagog kadrlariga nisbatan tatbiq etilmaydi.
 2. Pedagog kadrlarning malaka tavsiflariga muvofiqligi tegishlicha O‘zbekiston Respublikasi Maktabgacha ta’lim vazirligi (keyingi o‘rinlarda Maktabgacha ta’lim vazirligi deb ataladi), O‘zbekiston Respublikasi Xalq ta’limi vazirligi (keyingi o‘rinlarda Xalq ta’limi vazirligi deb ataladi), O‘zbekiston Respublikasi Oliy va o‘rta maxsus ta’lim vazirligi (keyingi o‘rinlarda Oliy va o‘rta maxsus ta’lim vazirligi deb ataladi), O‘zbekiston Respublikasi Madaniyat vazirligi (keyingi o‘rinlarda Madaniyat vazirligi deb ataladi), O‘zbekiston Respublikasi Jismoniy tarbiya va sport vazirligi (keyingi o‘rinlarda Jismoniy tarbiya va sport vazirligi deb ataladi) hamda tizimida ta’lim muassasalari bo‘lgan vazirliklar va idoralar tomonidan belgilangan tartibda tasdiqlangan xodimlarning asosiy lavozimlari malaka tavsiflaridagi (keyingi o‘rinlarda malaka tavsiflari deb ataladi) talablar asosida o‘rganiladi.
 3. Quyidagilar pedagog kadrlarni attestatsiyadan o‘tkazishning asosiy vazifalari hisoblanadi:
 o‘quv fani bo‘yicha malakasi, dars o‘tish mahorati, mehnati samaradorligi va ijtimoiy-siyosiy bilimlarini oshirgan pedagog kadrlarni rag‘batlantirish;
 ish haqi miqdorini oshirish imkoniyatlarini yaratish;
 xorijiy tillarni o‘rganishni qo‘llab-quvvatlash;
 kompyuter texnikasi va axborot-kommunikatsiya texnologiyalari, shu jumladan, Internet jahon axborot tarmog‘idan foydalanish bo‘yicha amaliy ko‘nikmalarga ega bo‘lishning majburiyligini ta’minlash. 
 4. Attestatsiyaning asosiy prinsiplari majburiylik, davriylik, oshkoralik, kengashib ish ko‘rish hamda xolislik hisoblanadi.
 5. Attestatsiya pedagog kadrlar uchun har besh yilda bir marta o‘tkaziladi.
 Pedagog kadrlar ularning yozma arizasiga binoan navbatdan tashqari attestatsiyadan o‘tkazilishi mumkin.
 Pedagog kadrlarning attestatsiyasini tashkil etish va o‘tkazish ushbu Nizomga 1-ilovaga muvofiq sxema bo‘yicha amalga oshiriladi.
 Pedagog kadrlarni attestatsiyadan o‘tkazish va ularga malaka toifasini berish bo‘yicha hujjatlarni qabul qilish Ta’lim sifatini nazorat qilish davlat inspeksiyasining rasmiy veb-saytidagi maxsus portali orqali amalga oshiriladi.
 6. Attestatsiyadan belgilangan muddatda malaka oshirish kursini tugatganlik to‘g‘risidagi sertifikatga ega bo‘lgan:
 maktabgacha va maktabdan tashqari ta’lim muassasalarining oliy va o‘rta maxsus, professional ma’lumotli; 
 umumiy o‘rta va o‘rta maxsus ta’lim muassasalarining oliy ma’lumotli;
 professional ta’lim muassasalarining oliy, o‘rta maxsus va professional ma’lumotli pedagog kadrlari (ishlab chiqarish ta’limi ustalari) o‘tkazilishi shart. 
 7. Maktabgacha, umumiy o‘rta, o‘rta maxsus, professional va maktabdan tashqari ta’lim muassasalarining:
 ilmiy darajaga (fan nomzodi, falsafa doktori (Doctor of Philosophy (PhD) yoki fan doktori (Doctor of Science (DSc) darajasiga ega bo‘lgan pedagog kadrlari attestatsiyaga jalb etilmaydi;
 pensiya yoshida bo‘lgan pedagog kadrlar attestatsiyaga o‘z xohishiga ko‘ra jalb etiladi.
 Attestatsiyaga jalb etilmagan pedagog kadrlarning mavjud malaka toifalari va lavozimlari ta’lim muassasalarida ishlagan davrida saqlanib qoladi.
 71. O‘zbekiston Respublikasi Prezidentining “Iqtidorli yoshlarni aniqlash va yuqori malakali kadrlar tayyorlashning uzluksiz tizimini tashkil etish chora-tadbirlari to‘g‘risida” 2019-yil 3-maydagi PQ-4306-son qarorida ro‘yxati belgilangan xalqaro fan olimpiadalarida g‘oliblik (oltin, kumush, bronza medali)ni qo‘lga kiritgan o‘quvchilarni tayyorlagan umumta’lim muassasalarining o‘qituvchilariga — oliy, akademik litsey va kasb-hunar maktablarining o‘qituvchilariga — bosh o‘qituvchi malaka toifasi beriladi.
 Respublika fan olimpiadalarida va ko‘rik-tanlovlarning respublika bosqichida g‘oliblikni qo‘lga kiritgan o‘quvchilarni tayyorlagan o‘qituvchilarning malaka toifasi bir pog‘onaga oshiriladi.
 8. Ishga yangi qabul qilingan pedagog kadrlar bir yildan so‘ng, oliy yoki o‘rta maxsus, professional ta’lim muassasalarini bitirib birinchi bor ishga kirganlar kasbiy faoliyatiga uch yil to‘lgandan so‘ng attestatsiyaga jalb etiladi.
 9. Tuzilmasida umumta’lim bo‘g‘inlari mavjud bo‘lgan o‘rta maxsus va professional ta’lim muassasalarining umumiy o‘rta ta’lim bosqichida umumta’lim, chuqurlashtirilgan va kasbiy ta’lim fanlaridan dars berayotgan pedagog kadrlari attestatsiyadan o‘rta maxsus va professional ta’lim muassasalari uchun belgilangan tartibda o‘tkaziladi. 
 10. Uzrli sabablarga ko‘ra (mehnatga layoqatsizlik, homiladorlik, tug‘ish hamda bolani parvarish qilish ta’tili va boshqalar) attestatsiyadan o‘tmagan pedagog kadrlar ish faoliyatiga qaytganlariga bir yil to‘lgandan so‘ng attestatsiyaga jalb etiladi va mazkur davr mobaynida ularning malaka toifasi saqlab qolinadi (o‘z tashabbusiga ko‘ra attestatsiyadan o‘tmoqchi bo‘lgan pedagog kadrlar bundan mustasno).
 11. Malaka toifasini berish va saqlab qolish bo‘yicha maktabgacha, umumiy o‘rta, o‘rta maxsus, professional va maktabdan tashqari ta’lim tashkilotlari pedagog kadrlarini attestatsiyadan o‘tkazish yil davomida amalga oshiriladi.
 12. O‘zbekiston Respublikasi Vazirlar Mahkamasi huzuridagi Ta’lim sifatini nazorat qilish davlat inspeksiyasi (keyingi o‘rinlarda Davlat inspeksiyasi deb ataladi) Maktabgacha ta’lim vazirligi, Xalq ta’limi vazirligi, Oliy va o‘rta maxsus ta’lim vazirligi, Madaniyat vazirligi, Jismoniy tarbiya va sport vazirligi hamda tizimida ta’lim muassasalari bo‘lgan vazirliklar va idoralar bilan birgalikda har yili 20-yanvarga qadar attestatsiyadan o‘tish muddati kelgan pedagog kadrlarni attestatsiyadan o‘tkazish jadvalini ishlab chiqadi va tasdiqlaydi. 
 13. Maktabgacha, umumiy o‘rta, o‘rta maxsus, professional va maktabdan tashqari davlat ta’lim muassasalari (keyingi o‘rinlarda ta’lim muassasalari deb ataladi) rahbarlari attestatsiya muddatini bir oy oldin e’lon qiladi va pedagog kadrlarni attestatsiyadan o‘tkazish tartibi bilan tanishtiradi.
 14. Attestatsiyaga doir tashkiliy masalalar ta’limni boshqarish bo‘yicha maxsus vakolat berilgan davlat organlari va ta’lim muassasalari rahbarlari tomonidan amalga oshiriladi.
 15. O‘zbekiston Respublikasi Bandlik va mehnat munosabatlari vazirligi attestatsiyaning mehnat to‘g‘risidagi qonun hujjatlarida belgilangan tartibda, pedagog kadrlarning huquqlari ta’minlangan holda o‘tishini nazorat qiladi.
 16. Attestatsiya o‘tkazishda ta’limni boshqarish bo‘yicha maxsus vakolat berilgan davlat organlari hamda mahalliy davlat hokimiyati organlari faoliyatini muvofiqlashtirish va attestatsiyani nazorat qilish Davlat inspeksiyasi tomonidan amalga oshiriladi.
 Muvofiqlashtirish ishlari attestatsiya jadvallarini ishlab chiqish, tasdiqlash, shuningdek, attestatsiyaga oid faoliyatni tashkil etish bo‘yicha qo‘shma qarorlar loyihalarini tayyorlashda ishtirok etishdan, birinchi, oliy malaka toifali va yetakchi, bosh o‘qituvchi lavozimidagi hamda ushbu malaka toifalari va lavozimlariga talabgor pedagog kadrlar uchun test (yozma, ijodiy ish, jismoniy tarbiya fani o‘qituvchilari uchun nazariy va amaliy sinovlar) sinovlarini o‘tkazishdan hamda ularning natijalarini e’lon qilishdan, pedagog kadrlarning attestatsiyadan o‘tganligi to‘g‘risida sertifikatlar topshirilishini ta’minlashdan iborat.
 Attestatsiyani nazorat qilish uning natijalarini tahlil qilish, baholash hamda ushbu Nizom talablari buzilgan holda qabul qilingan qarorlarga oid ma’lumotnomalarni Vazirlar Mahkamasi Ta’lim va sog‘liqni saqlash masalalari kotibiyatiga, tizimida ta’lim muassasalari bo‘lgan vazirliklar va idoralarga yuborish orqali amalga oshiriladi.
 17. Pedagog kadrlar asosiy ish joyi bo‘yicha attestatsiyaga jalb etiladi. Ta’lim muassasalarida o‘rindoshlik asosida dars beradigan va asosiy ish joyi bo‘yicha pedagogik faoliyat bilan shug‘ullanmaydigan pedagog kadrlar o‘rindoshlik asosida faoliyat yuritayotgan ta’lim muassasasida attestatsiyadan o‘tadi. 
 18. Ta’lim muassasalari pedagog kadrlarining malaka toifalari yoki lavozimlari ushbu ta’lim muassasalarining bir turidan boshqasiga ishga o‘tganda saqlanadi.
 Bunda maktabgacha, umumiy o‘rta va maktabdan tashqari ta’lim tizimlari pedagog kadrlarining ikkinchi malaka toifasi o‘rta maxsus va professional ta’lim tizimlarining katta o‘qituvchi lavozimiga, birinchi malaka toifasi — yetakchi o‘qituvchi lavozimiga, oliy malaka toifasi — bosh o‘qituvchi lavozimiga tenglashtiriladi. 
 19. Pedagog xodimlarning oliy ma’lumot yoki qayta tayyorlash kurslaridan o‘tganligi haqidagi diplomida (keyingi o‘rinlarda — diplom) ko‘rsatilgan tayyorlov, ta’lim yo‘nalishlari, mutaxassislik yoki ixtisosliklarga mos keladigan fanlar bo‘yicha attestatsiyadan o‘tadi.
 20. Ta’lim muassasalari rahbarlari attestatsiyadan o‘tuvchilarning har biri uchun alohida hujjatlar yig‘majildi tayyorlaydi.
 Hujjatlar yig‘majildida attestatsiyadan o‘tuvchining pasporti, diplomi, attestatsiyadan o‘tganligi to‘g‘risida olgan va amalda foydalanayotgan sertifikati (agar mavjud bo‘lsa), malaka oshirganligi haqidagi sertifikati nusxalari, ma’lumotnoma-tarjimai hol, so‘nggi bir yil davomida o‘tgan darslarining tahlillari, ochiq darslar o‘tganligi haqidagi ma’lumotlar, ta’lim oluvchilari reytingi va erishgan yutuqlari (agar mavjud bo‘lsa) to‘planadi.
 21. Pedagog kadrlar attestatsiyasi ularning malaka tavsiflarida belgilangan vazifalarga muvofiq faoliyat ko‘rsatishini tasdiqlovchi maktabgacha ta’lim boshqarmalari, xalq ta’limi boshqarmalari, madaniyat boshqarmalari, jismoniy tarbiya va sport boshqarmalari, kasbiy ta’limni rivojlantirish va muvofiqlashtirish hududiy boshqarmalari hamda oliy ta’lim muassasalari attestatsiya komissiyalari, tuman (shahar) va muassasalar attestatsiya komissiyalari, tizimida ta’lim muassasalari bo‘lgan vazirliklar va idoralar attestatsiya komissiyalari (keyingi o‘rinlarda attestatsiya komissiyalari deb ataladi) tomonidan amalga oshiriladi.
 22. Qoraqalpog‘iston Respublikasi Maktabgacha ta’lim vazirligida, viloyatlar maktabgacha ta’lim boshqarmalarida, Toshkent shahar maktabgacha ta’lim bosh boshqarmasida (keyingi o‘rinlarda maktabgacha ta’lim boshqarmalari deb ataladi) maktabgacha ta’lim tashkilotlaridagi oliy malaka toifasiga talabgor pedagog kadrlarni attestatsiyadan o‘tkazish uchun maktabgacha ta’lim boshqarmalari attestatsiya komissiyalari tuziladi.
 Maktabgacha ta’lim boshqarmalari attestatsiya komissiyalari tarkibi Maktabgacha ta’lim vazirligi va Davlat inspeksiyasining qo‘shma qarori bilan tasdiqlanadi.
 Maktabgacha ta’lim boshqarmalari attestatsiya komissiyalari tarkibi maktabgacha ta’lim boshqarmalari boshlig‘i (komissiya raisi), Davlat inspeksiyasi yoki uning hududiy bo‘limi vakili (komissiya raisi o‘rinbosari), O‘zbekiston Kasaba uyushmalari Federatsiyasi (keyingi o‘rinlarda kasaba uyushmasi deb ataladi) vakili, ikki nafar attestatsiyadan o‘tgan, oliy toifali pedagog kadrlardan (bir nafari komissiya kotibi) iborat bo‘ladi.
 23. Quyidagilar maktabgacha ta’lim boshqarmalari attestatsiya komissiyalarining vazifalari hisoblanadi:
 oliy malaka toifasiga talabgor pedagog kadrlarni attestatsiyadan o‘tkazish;
 tuman (shahar) va muassasalar attestatsiya komissiyalarining birinchi va ikkinchi malaka toifasiga talabgor pedagog kadrlar attestatsiyasi yakunlari bo‘yicha hisobotlarini tahlil qilish; 
 oliy, birinchi va ikkinchi malaka toifali pedagog kadrlarga sertifikatlar olish uchun Davlat inspeksiyasiga buyurtmanoma berish hamda attestatsiya o‘tkazilgandan so‘ng bir oy muddatda pedagog kadrlarni sertifikatlar bilan ta’minlash.
 24. Tuman (shahar) maktabgacha ta’lim bo‘limlarida birinchi malaka toifasiga talabgor pedagog kadrlar attestatsiyasini o‘tkazish uchun tuman (shahar) attestatsiya komissiyalari tuziladi.
 Tuman (shahar) attestatsiya komissiyalari tarkibi maktabgacha ta’lim boshqarmasi boshlig‘ining buyrug‘i bilan tasdiqlanadi.
 Tuman (shahar) attestatsiya komissiyalari tarkibi tuman (shahar) maktabgacha ta’lim bo‘limi mudiri (komissiya raisi), Davlat inspeksiyasi yoki uning hududiy bo‘limi vakili (komissiya raisi o‘rinbosari), kasaba uyushmasi vakili, ikki nafar attestatsiyadan o‘tgan, oliy toifali pedagog kadrlardan (bir nafari komissiya kotibi) iborat bo‘ladi.
 25. Quyidagilar tuman (shahar) attestatsiya komissiyalarining vazifalari hisoblanadi:
 birinchi malaka toifasiga talabgor pedagog kadrlarni attestatsiyadan o‘tkazish;
 muassasalar attestatsiya komissiyalarining ikkinchi malaka toifasiga talabgor pedagog kadrlar attestatsiyasi yakunlari bo‘yicha hisobotlarini tahlil qilish;
 birinchi va ikkinchi malaka toifali pedagog kadrlarga sertifikatlar olish uchun maktabgacha ta’lim boshqarmalari komissiyalariga buyurtmanoma berish.
 26. Ta’lim muassasalarida ikkinchi malaka toifasiga talabgor pedagog kadrlar attestatsiyasini o‘tkazish uchun muassasalar attestatsiya komissiyalari tuziladi.
 Muassasalar attestatsiya komissiyalari tarkibi tuman (shahar) maktabgacha ta’lim bo‘limlari mudirlarining buyruqlari bilan tasdiqlanadi.
 Muassasalar attestatsiya komissiyalari tarkibi ta’lim muassasalari rahbari (komissiya raisi), tuman (shahar) maktabgacha ta’lim bo‘limi xodimi (komissiya raisining o‘rinbosari), kasaba uyushmasi va Kuzatuv kengashi vakillari, uch nafar attestatsiyadan o‘tgan, birinchi yoki oliy toifali pedagog kadrlardan (bir nafari komissiya kotibi) iborat bo‘ladi.
 27. Quyidagilar muassasalar attestatsiya komissiyalarining vazifalari hisoblanadi:
 ikkinchi malaka toifasiga talabgor pedagog kadrlarni attestatsiyadan o‘tkazish;
 ikkinchi malaka toifali pedagog kadrlarga sertifikatlar olish uchun tuman (shahar) attestatsiya komissiyasiga buyurtmanoma berish.
 28. Qoraqalpog‘iston Respublikasi Xalq ta’limi vazirligida, viloyatlar xalq ta’limi boshqarmalarida, Toshkent shahar xalq ta’limi bosh boshqarmasida (keyingi o‘rinlarda xalq ta’limi boshqarmalari deb ataladi) umumiy o‘rta ta’lim muassasalaridagi (barcha tip va nomdagi maktablar va maktab-internatlardagi) umumta’lim fanlari bo‘yicha oliy malaka toifasiga talabgor pedagog kadrlar attestatsiyasini o‘tkazish uchun xalq ta’limi boshqarmalari attestatsiya komissiyalari tuziladi. 
 Xalq ta’limi boshqarmalari attestatsiya komissiyalari tarkibi Xalq ta’limi vazirligi, tizimida umumiy o‘rta ta’lim muassasalari bo‘lgan vazirliklar va idoralar hamda Davlat inspeksiyasining qo‘shma qarori bilan tasdiqlanadi.
 Xalq ta’limi boshqarmalari attestatsiya komissiyalari tarkibi xalq ta’limi boshqarmalari boshlig‘i (komissiya raisi), Davlat inspeksiyasi yoki uning hududiy bo‘limi vakili (komissiya raisi o‘rinbosari), xalq ta’limi xodimlarini qayta tayyorlash va ularning malakasini oshirish hududiy markazi xodimi, kasaba uyushmasi vakili, uch nafar attestatsiyadan o‘tgan, oliy toifali pedagog kadrlardan (bir nafari — komissiya kotibi) iborat bo‘ladi.
 29. Quyidagilar xalq ta’limi boshqarmalari attestatsiya komissiyalarining vazifalari hisoblanadi:
 oliy malaka toifasiga talabgor pedagog kadrlarni attestatsiyadan o‘tkazish;
 tuman (shahar) va muassasalar attestatsiya komissiyalarining birinchi va ikkinchi malaka toifasiga talabgor pedagog kadrlar attestatsiyasi yakunlari bo‘yicha hisobotlarini tahlil qilish; 
 oliy, birinchi va ikkinchi malaka toifali pedagog kadrlarga sertifikatlar olish uchun Davlat inspeksiyasiga buyurtmanoma berish hamda attestatsiya o‘tkazilgandan so‘ng bir oy muddatda pedagog kadrlarni sertifikatlar bilan ta’minlash.
 30. Tuman (shahar) xalq ta’limi bo‘limlarida birinchi malaka toifasiga talabgor pedagog kadrlar attestatsiyasini o‘tkazish uchun tuman (shahar) attestatsiya komissiyalari tuziladi.
 Tuman (shahar) attestatsiya komissiyalari tarkibi xalq ta’limi boshqarmalari boshliqlarining buyruqlari bilan tasdiqlanadi.
 Tuman (shahar) attestatsiya komissiyalari tarkibi xalq ta’limi bo‘limi mudiri (komissiya raisi), Davlat inspeksiyasi yoki uning hududiy bo‘limi vakili (komissiya raisi o‘rinbosari), xalq ta’limi xodimlarini qayta tayyorlash va ularning malakasini oshirish hududiy markazi xodimi, kasaba uyushmasi vakili, uch nafar attestatsiyadan o‘tgan, oliy toifali pedagog kadrlardan (bir nafari — komissiya kotibi) iborat bo‘ladi.
 31. Quyidagilar tuman (shahar) attestatsiya komissiyalarining vazifalari hisoblanadi:
 birinchi malaka toifasiga talabgor pedagog kadrlarni attestatsiyadan o‘tkazish;
 muassasalar attestatsiya komissiyalarining ikkinchi malaka toifasiga talabgor pedagog kadrlar attestatsiyasi yakunlari bo‘yicha hisobotlarini tahlil qilish;
 birinchi va ikkinchi malaka toifali pedagog kadrlarga sertifikatlar olish uchun xalq ta’limi boshqarmalari komissiyalariga buyurtmanoma berish.
 32. Ta’lim muassasalarida ikkinchi malaka toifasiga talabgor pedagog kadrlar attestatsiyasini o‘tkazish uchun muassasalar attestatsiya komissiyalari tuziladi.
 Muassasalar attestatsiya komissiyalari tarkibi tuman (shahar) xalq ta’limi bo‘limlari mudirlarining buyruqlari bilan tasdiqlanadi.
 Muassasalar attestatsiya komissiyalari tarkibi ta’lim muassasalari rahbari (komissiya raisi), tuman (shahar) xalq ta’limi bo‘limi xodimi (komissiya raisining o‘rinbosari), kasaba uyushmasi va Kuzatuv kengashi vakillari, uch nafar attestatsiyadan o‘tgan, birinchi yoki oliy toifali pedagog kadrlardan (bir nafari — komissiya kotibi) iborat bo‘ladi.
 33. Quyidagilar muassasalar attestatsiya komissiyalarining vazifalari hisoblanadi:
 ikkinchi malaka toifasiga talabgor pedagog kadrlarni attestatsiyadan o‘tkazish;
 ikkinchi malaka toifali pedagog kadrlarga sertifikatlar olish uchun tuman (shahar) attestatsiya komissiyasiga buyurtmanoma berish.
 34. Qoraqalpog‘iston Respublikasi Madaniyat vazirligida, viloyatlar madaniyat boshqarmalarida, Toshkent shahar madaniyat bosh boshqarmasida (keyingi o‘rinlarda madaniyat boshqarmalari deb ataladi) bolalar musiqa va san’at maktablarining, ixtisoslashtirilgan san’at va madaniyat maktablari hamda maktab-internatlarning chuqurlashtirilgan va kasbiy ta’lim fanlari bo‘yicha oliy malaka toifasiga talabgor pedagog kadrlarini attestatsiyadan o‘tkazish uchun madaniyat boshqarmalari attestatsiya komissiyalari tuziladi.
 Madaniyat boshqarmalari attestatsiya komissiyalari tarkibi Madaniyat vazirligi va Davlat inspeksiyasining qo‘shma qarori bilan tasdiqlanadi.
 Madaniyat boshqarmalari attestatsiya komissiyalari tarkibi madaniyat boshqarmasi boshlig‘i (komissiya raisi), Davlat inspeksiyasi yoki uning hududiy bo‘limi vakili (komissiya raisi o‘rinbosari), kasaba uyushmasi vakili, ikki nafar attestatsiyadan o‘tgan, oliy toifali pedagog kadrlardan (bir nafari — komissiya kotibi) iborat bo‘ladi.
 35. Quyidagilar madaniyat boshqarmalari attestatsiya komissiyalarining vazifalari hisoblanadi:
 oliy malaka toifasiga talabgor pedagog kadrlarni attestatsiyadan o‘tkazish;
 tuman (shahar) va muassasalar attestatsiya komissiyalarining birinchi va ikkinchi malaka toifasiga talabgor pedagog kadrlar attestatsiyasi yakunlari bo‘yicha hisobotlarini tahlil qilish; 
 oliy, birinchi va ikkinchi malaka toifali pedagog kadrlarga sertifikatlar olish uchun Davlat inspeksiyasiga buyurtmanoma berish hamda attestatsiya o‘tkazilgandan so‘ng bir oy muddatda pedagog kadrlarni sertifikatlar bilan ta’minlash.
 36. Tuman (shahar) madaniyat bo‘limlarida birinchi malaka toifasiga talabgor pedagog kadrlar attestatsiyasini o‘tkazish uchun tuman (shahar) attestatsiya komissiyalari tuziladi.
 Tuman (shahar) attestatsiya komissiyalari tarkibi tegishli madaniyat boshqarmasi boshlig‘ining buyrug‘i bilan tasdiqlanadi.
 Tuman (shahar) attestatsiya komissiyalari tarkibi tuman (shahar) madaniyat bo‘limi mudiri (komissiya raisi), Davlat inspeksiyasi yoki uning hududiy bo‘limi vakili (komissiya raisi o‘rinbosari), kasaba uyushmasi vakili, ikki nafar attestatsiyadan o‘tgan, birinchi yoki oliy toifali pedagog kadrlardan (bir nafari — komissiya kotibi) iborat bo‘ladi.
 37. Quyidagilar tuman (shahar) attestatsiya komissiyalarining vazifalari hisoblanadi:
 birinchi malaka toifasiga talabgor pedagog kadrlarni attestatsiyadan o‘tkazish;
 muassasalar attestatsiya komissiyalarining ikkinchi malaka toifasiga talabgor pedagog kadrlar attestatsiyasi yakunlari bo‘yicha hisobotlarini tahlil qilish;
 birinchi va ikkinchi malaka toifali pedagog kadrlarga sertifikatlar olish uchun madaniyat boshqarmalari attestatsiya komissiyalariga buyurtmanoma berish.
 38. Ta’lim muassasalarida ikkinchi malaka toifasiga talabgor pedagog kadrlar attestatsiyasini o‘tkazish uchun muassasalar attestatsiya komissiyalari tuziladi.
 Muassasalar attestatsiya komissiyalari tarkibi tegishli tuman (shahar) madaniyat bo‘limi mudirining buyrug‘i bilan tasdiqlanadi.
 Muassasalar attestatsiya komissiyalari tarkibi ta’lim muassasasi rahbari (komissiya raisi), tuman (shahar) madaniyat bo‘limi xodimi (komissiya raisining o‘rinbosari), kasaba uyushmasi va ta’lim muassasasi Kuzatuv kengashi vakillari, uch nafar attestatsiyadan o‘tgan, birinchi yoki oliy toifali pedagog kadrlardan (bir nafari — komissiya kotibi) iborat bo‘ladi.
 39 Quyidagilar muassasalar attestatsiya komissiyalarining vazifalari hisoblanadi:
 ikkinchi malaka toifasiga talabgor pedagog kadrlarni attestatsiyadan o‘tkazish;
 ikkinchi malaka toifali pedagog kadrlarga sertifikatlar olish uchun tuman (shahar) attestatsiya komissiyasiga buyurtmanoma berish.
 40. Qoraqalpog‘iston Respublikasi Jismoniy tarbiya va sport vazirligida, viloyatlar hamda Toshkent shahar jismoniy tarbiya va sport boshqarmalarida (keyingi o‘rinlarda jismoniy tarbiya va sport boshqarmalari deb ataladi) sport turlari bo‘yicha ixtisoslashtirilgan davlat maktab-internatlari, olimpiya zaxiralari kollejlari hamda bolalar-o‘smirlar sport maktablarining chuqurlashtirilgan va kasbiy ta’lim fanlari bo‘yicha oliy malaka toifasiga talabgor pedagog kadrlarini attestatsiyadan o‘tkazish uchun jismoniy tarbiya va sport boshqarmalari attestatsiya komissiyalari tuziladi.
 Jismoniy tarbiya va sport boshqarmalari attestatsiya komissiyalari tarkibi Jismoniy tarbiya va sport vazirligi va Davlat inspeksiyasining qo‘shma qarori bilan tasdiqlanadi.
 Jismoniy tarbiya va sport boshqarmalari attestatsiya komissiyalari tarkibi jismoniy tarbiya va sport boshqarmalari boshlig‘i (komissiya raisi), Davlat inspeksiyasi yoki uning hududiy bo‘limi vakili (komissiya raisi o‘rinbosari), kasaba uyushmasi vakili, ikki nafar attestatsiyadan o‘tgan, oliy toifali pedagog kadrlardan (bir nafari — komissiya kotibi) iborat bo‘ladi.
 41. Quyidagilar jismoniy tarbiya va sport boshqarmalari attestatsiya komissiyalarining vazifalari hisoblanadi:
 oliy malaka toifasiga talabgor pedagog kadrlarni attestatsiyadan o‘tkazish;
 tuman (shahar) va muassasalar attestatsiya komissiyalarining birinchi va ikkinchi malaka toifasiga talabgor pedagog kadrlar attestatsiyasi yakunlari bo‘yicha hisobotlarini tahlil qilish; 
 oliy, birinchi va ikkinchi malaka toifali pedagog kadrlarga sertifikatlar olish uchun Davlat inspeksiyasiga buyurtmanoma berish hamda attestatsiya o‘tkazilgandan so‘ng bir oy muddatda pedagog kadrlarni sertifikatlar bilan ta’minlash.
 42. Tuman (shahar) jismoniy tarbiya va sport bo‘limlarida birinchi malaka toifasiga talabgor pedagog kadrlar attestatsiyasini o‘tkazish uchun tuman (shahar) attestatsiya komissiyalari tuziladi.
 Tuman (shahar) attestatsiya komissiyalari tarkibi tegishli jismoniy tarbiya va sport boshqarmasi boshlig‘ining buyrug‘i bilan tasdiqlanadi.
 Tuman (shahar) attestatsiya komissiyalari tarkibi tuman (shahar) jismoniy tarbiya va sport bo‘limi mudiri (komissiya raisi), Davlat inspeksiyasi yoki uning hududiy bo‘limi vakili (komissiya raisi o‘rinbosari), kasaba uyushmasi vakili, ikki nafar attestatsiyadan o‘tgan, birinchi yoki oliy toifali pedagog kadrlardan (bir nafari — komissiya kotibi) iborat bo‘ladi.
 43. Quyidagilar tuman (shahar) attestatsiya komissiyalarining vazifalari hisoblanadi:
 birinchi malaka toifasiga talabgor pedagog kadrlarni attestatsiyadan o‘tkazish;
 muassasalar attestatsiya komissiyalarining ikkinchi malaka toifasiga talabgor pedagog kadrlar attestatsiyasi yakunlari bo‘yicha hisobotlarini tahlil qilish;
 birinchi va ikkinchi malaka toifali pedagog kadrlarga sertifikatlar olish uchun jismoniy tarbiya va sport boshqarmalari attestatsiya komissiyalariga buyurtmanoma berish.
 44. Ta’lim muassasalarida ikkinchi malaka toifasiga talabgor pedagog kadrlar attestatsiyasini o‘tkazish uchun muassasalar attestatsiya komissiyalari tuziladi.
 Muassasalar attestatsiya komissiyalari tarkibi tegishli tuman (shahar) jismoniy tarbiya va sport bo‘limi mudirining buyrug‘i bilan tasdiqlanadi.
 Muassasalar attestatsiya komissiyalari tarkibi ta’lim muassasasi rahbari (komissiya raisi), tuman (shahar) jismoniy tarbiya va sport bo‘limi xodimi (komissiya raisining o‘rinbosari), kasaba uyushmasi va ta’lim muassasasi Kuzatuv kengashi vakillari, uch nafar attestatsiyadan o‘tgan, birinchi yoki oliy toifali pedagog kadrlardan (bir nafari — komissiya kotibi) iborat bo‘ladi.
 45. Quyidagilar muassasalar attestatsiya komissiyalarining vazifalari hisoblanadi:
 ikkinchi malaka toifasiga talabgor pedagog kadrlarni attestatsiyadan o‘tkazish;
 ikkinchi malaka toifali pedagog kadrlarga sertifikatlar olish uchun tuman (shahar) attestatsiya komissiyasiga buyurtmanoma berish.
 46. Qoraqalpog‘iston Respublikasi, viloyatlar va Toshkent shahar kasbiy ta’limni rivojlantirish va muvofiqlashtirish hududiy boshqarmalarida professional ta’lim pedagog kadrlarini (ishlab chiqarish ta’limi ustalarini) attestatsiyadan o‘tkazish uchun kasbiy ta’limni rivojlantirish va muvofiqlashtirish hududiy boshqarmalari attestatsiya komissiyalari tuziladi. 
 Kasbiy ta’limni rivojlantirish va muvofiqlashtirish hududiy boshqarmalari attestatsiya komissiyalari tarkibi Oliy va o‘rta maxsus ta’lim vazirligi, tizimida professional ta’lim muassasalari bo‘lgan vazirliklar va idoralar hamda Davlat inspeksiyasining qo‘shma qarori bilan tasdiqlanadi. 
 Kasbiy ta’limni rivojlantirish va muvofiqlashtirish hududiy boshqarmalari attestatsiya komissiyalari tarkibi hududiy kasbiy ta’limni rivojlantirish va muvofiqlashtirish boshqarmasi rahbar xodimlari (komissiya raisi), Davlat inspeksiyasi yoki uning hududiy vakili (komissiya raisi o‘rinbosari), Kasb-hunar ta’lim tizimini innovatsion rivojlantirish, pedagog kadrlarning malakasini oshirish va ularni qayta tayyorlash institutining mas’ul xodimi yoki oliy ta’lim muassasalarining sohaga mas’ul prorektorlari, kasaba uyushmasi vakili, uch nafar attestatsiyadan o‘tgan, oliy toifali pedagog yoki bosh o‘qituvchidan (bir nafari — komissiya kotibi) iborat bo‘ladi.
 47. Quyidagilar kasbiy ta’limni rivojlantirish va muvofiqlashtirish hududiy boshqarmalari attestatsiya komissiyalarining vazifalari hisoblanadi:
 ikkinchi, birinchi va oliy malaka toifalari, katta, yetakchi va bosh o‘qituvchi lavozimlariga talabgor pedagog kadrlarni attestatsiyadan o‘tkazish;
 ikkinchi, birinchi va oliy malaka toifalari, katta, yetakchi va bosh o‘qituvchi lavozimidagi pedagog kadrlarga sertifikatlar olish uchun Davlat inspeksiyasiga buyurtmanoma berish hamda attestatsiya o‘tkazilgandan so‘ng bir oy muddatda pedagog kadrlarni sertifikatlar bilan ta’minlash.
 48. Oliy ta’lim muassasalarida ular tarkibidagi o‘rta maxsus ta’lim muassasalari pedagog kadrlarini attestatsiyadan o‘tkazish uchun oliy ta’lim muassasalarining o‘rta maxsus ta’lim attestatsiya komissiyalari tuziladi.
 Oliy ta’lim muassasalarining o‘rta maxsus ta’lim attestatsiya komissiyalari tarkibi Oliy va o‘rta maxsus ta’lim vazirligi, tizimida o‘rta maxsus ta’lim muassasalari bo‘lgan vazirliklar va idoralar hamda Davlat inspeksiyasining qo‘shma qarori bilan tasdiqlanadi.
 Oliy ta’lim muassasalarining o‘rta maxsus ta’lim attestatsiya komissiyalari tarkibi oliy ta’lim muassasasining sohaga mas’ul prorektori (komissiya raisi), Davlat inspeksiyasi yoki uning hududiy vakili (komissiya raisining o‘rinbosari), oliy ta’lim muassasasining ta’lim sifatini nazorat qilish bo‘limi boshlig‘i, kasaba uyushmasi vakili, uch nafar attestatsiyadan o‘tgan, oliy toifali pedagog yoki bosh o‘qituvchidan (bir nafari — komissiya kotibi) iborat bo‘ladi. 
 49. Quyidagilar oliy ta’lim muassasalarining o‘rta maxsus ta’lim attestatsiya komissiyalarining vazifalari hisoblanadi:
 ikkinchi, birinchi va oliy malaka toifalari, katta, yetakchi va bosh o‘qituvchi lavozimlariga talabgor pedagog kadrlarni attestatsiyadan o‘tkazish;
 ikkinchi, birinchi va oliy malaka toifalari, katta, yetakchi va bosh o‘qituvchi lavozimidagi pedagog kadrlarga sertifikatlar olish uchun Davlat inspeksiyasiga buyurtmanoma berish hamda attestatsiya o‘tkazilgandan so‘ng bir oy muddatda pedagog kadrlarni sertifikatlar bilan ta’minlash. 
 50. Vazirlik va idoralarning to‘g‘ridan to‘g‘ri tizimidagi ta’lim muassasalari ikkinchi, birinchi va oliy malaka toifasiga talabgor pedagog kadrlarini attestatsiyadan o‘tkazish uchun vazirlik yoki idora attestatsiya komissiyalari tuziladi.
 Vazirlik yoki idora attestatsiya komissiyalari tarkibi umumiy o‘rta ta’lim muassasalari bo‘ysunadigan vazirlik yoki idora va Davlat inspeksiyasining qo‘shma qarori bilan tasdiqlanadi.
 Vazirlik yoki idora attestatsiya komissiyalari tarkibi tegishli vazirlik yoki idoraning sohaga mas’ul tarkibiy bo‘linmasi rahbari (komissiya raisi), Davlat inspeksiyasining vakili (komissiya raisining o‘rinbosari), ushbu ta’lim muassasasi rahbari, kasaba uyushmasi vakili, uch nafar attestatsiyadan o‘tgan, oliy toifali pedagog yoki bosh o‘qituvchidan (bir nafari — komissiya kotibi) iborat bo‘ladi. 
 51. Quyidagilar vazirlik yoki idora attestatsiya komissiyalarining vazifalari hisoblanadi:
 ikkinchi, birinchi va oliy malaka toifalariga talabgor pedagog kadrlarni attestatsiyadan o‘tkazish;
 ikkinchi, birinchi va oliy malaka toifalaridagi pedagog kadrlarga sertifikatlar olish uchun Davlat inspeksiyasiga buyurtmanoma berish hamda attestatsiya o‘tkazilgandan so‘ng bir oy muddatda pedagog kadrlarni sertifikatlar bilan ta’minlash.
 52. Vazirlik va idoralarning Qoraqalpog‘iston Respublikasi, viloyatlar va Toshkent shahar hududiy bo‘linmalari (keyingi o‘rinlarda hududiy bo‘linmalar deb ataladi) hamda tuman (shahar) hududiy bo‘linmalari tizimidagi ta’lim muassasalari ikkinchi, birinchi va oliy malaka toifasiga talabgor pedagog kadrlarini attestatsiyadan o‘tkazish uchun hududiy bo‘linmalar attestatsiya komissiyalari tuziladi.
 Hududiy bo‘linmalar attestatsiya komissiyalari tarkibi ta’lim muassasalari bo‘ysunadigan vazirlik yoki idora va Davlat inspeksiyasining qo‘shma qarori bilan tasdiqlanadi.
 Hududiy bo‘linmalar attestatsiya komissiyalari tarkibi hududiy bo‘linma rahbari (komissiya raisi), Davlat inspeksiyasi yoki uning hududiy bo‘limi vakili (komissiya raisi o‘rinbosari), kasaba uyushmasi vakili, ikki nafar attestatsiyadan o‘tgan, oliy toifali pedagog kadrlardan (bir nafari — komissiya kotibi) iborat bo‘ladi. 
 Qoraqalpog‘iston Respublikasi va viloyatlar hududida joylashgan vazirliklar va idoralarning to‘g‘ridan to‘g‘ri tizimidagi ta’lim muassasalari ikkinchi, birinchi va oliy malaka toifasiga talabgor pedagog kadrlarini attestatsiyadan o‘tkazish hududiy bo‘linmalar attestatsiya komissiyalari tomonidan amalga oshiriladi.
 53. Quyidagilar hududiy bo‘linmalar attestatsiya komissiyalarining vazifalari hisoblanadi:
 ikkinchi, birinchi va oliy malaka toifalariga talabgor pedagog kadrlarni attestatsiyadan o‘tkazish;
 ikkinchi, birinchi va oliy malaka toifalaridagi pedagog kadrlarga sertifikatlar olish uchun Davlat inspeksiyasiga buyurtmanoma berish hamda attestatsiya o‘tkazilgandan so‘ng bir oy muddatda pedagog kadrlarni sertifikatlar bilan ta’minlash.
 54. Attestatsiyadan o‘tuvchi pedagog kadrlar attestatsiya komissiyalari tarkibiga kiritilmaydi.
 55. Attestatsiya komissiyalari raislari va a’zolari attestatsiya ushbu Nizom talablariga hamda attestatsiya jadvaliga muvofiq o‘tkazilishi uchun mas’ul hisoblanadilar.
 56. Attestatsiyadan o‘tuvchi pedagog kadrlarning malaka tavsiflarida va baholash mezonlarida belgilangan talablarni bajarganliklari haqidagi tavsiyalarni tayyorlash uchun ta’lim muassasalari rahbarlari buyrug‘i bilan ekspert guruhi tuziladi.
 57. Ekspert guruhi tarkibi besh nafar a’zodan iborat bo‘ladi.
 Ekspert guruhi a’zolari tarkibiga ta’lim muassasalari rahbarining o‘quv ishlari bo‘yicha o‘rinbosari (maktabgacha ta’lim tashkiloti metodistlari) va tajribali pedagog kadrlar kiritiladi.
 58. Ta’lim muassasalari rahbarlari ekspert guruhi tomonidan tayyorlangan tavsiya va hujjatlar yig‘majildlarini tegishli attestatsiya komissiyalariga taqdim etadi.
 59. Attestatsiya ikki bosqichda o‘tkaziladi:
 birinchi bosqichda — attestatsiyadan o‘tuvchilarning o‘quv fani bo‘yicha malaka sinovi natijalari, dars o‘tish mahorati va mehnati samaradorligi ekspert guruhi tomonidan o‘rganiladi hamda tegishli tavsiyalar tayyorlanadi;
 ikkinchi bosqichda — attestatsiya komissiyalari ekspert guruhi tomonidan o‘rganilgan birinchi bosqich natijalarini tahlil qiladi, attestatsiya jarayonida to‘plangan hujjatlar jamlanmasini (portfoliosini) o‘rganadi va pedagog kadrni malaka toifasida (lavozimida) qoldirish yoki boshqa toifa (lavozim) berish to‘g‘risida qaror qabul qiladi.
 591. Ta’lim muassasalarining quyidagi jismoniy tarbiya fani o‘qituvchilariga malaka toifasi (lavozim) to‘g‘ridan to‘g‘ri (attestatsiyadan o‘tkazilmasdan) beriladi: 
 tuman (shahar) miqyosidagi sport musobaqalarining birinchi o‘rin sovrindorlarini tayyorlagan ta’lim muassasalari jismoniy tarbiya fani o‘qituvchilariga – ikkinchi malaka toifasi (katta o‘qituvchi lavozimi); 
 viloyat miqyosidagi sport musobaqalarining birinchi o‘rin sovrindorlarini tayyorlagan ta’lim muassasalari jismoniy tarbiya fani o‘qituvchilariga — birinchi malaka toifasi (yetakchi o‘qituvchi lavozimi); 
 xalqaro hamda respublika miqyosidagi sport musobaqalarining birinchi, ikkinchi va uchinchi o‘rin sovrindorlarini tayyorlagan ta’lim muassasalari jismoniy tarbiya fani o‘qituvchilariga — oliy malaka toifasi (bosh o‘qituvchi lavozimi).
 60. Attestatsiya quyidagi baholash mezonlari bo‘yicha o‘tkaziladi:
 a) dars o‘tish mahorati — dars tahlillari, ochiq darslar o‘tganligi, ta’lim oluvchilarining reyting ko‘rsatkichlari, ta’lim berish vositalari hamda shakllarini maqbul ravishda tanlashi, kompyuter texnikasi va axborot-kommunikatsiya texnologiyalari, shu jumladan, Internet jahon axborot tarmog‘idan foydalanish bo‘yicha amaliy ko‘nikmalarga hamda xorijiy tillar va ijtimoiy-siyosiy bilimlarga ega ekanligini aniqlash; 
 b) mehnati samaradorligi — ta’lim oluvchilarning tayyorlaganligi, ta’lim oluvchilar va attestatsiyadan o‘tuvchilarning tuman, shahar, viloyat, respublika, xalqaro ko‘rik-tanlovlar, fan olimpiadalari va turli musobaqalarda erishgan yutuqlari;
 v) o‘quv fani bo‘yicha malaka sinovlari — diplomida ko‘rsatilgan tayyorlov, ta’lim yo‘nalishlari, mutaxassisligi yoki ixtisosliklari bo‘yicha davlat ta’lim standartlari yoki davlat ta’lim talablari mazmuni asosida o‘tkaziladigan test (qog‘ozda, onlayn, oflayn) yozma yoki ijodiy ish (jismoniy tarbiya fani o‘qituvchilari uchun nazariy va amaliy sinovlar) natijalari.
 61. Pedagog kadrlarning attestatsiya natijalarini baholash mezonlari Davlat inspeksiyasi, Maktabgacha ta’lim vazirligi, Xalq ta’limi vazirligi, Oliy va o‘rta maxsus ta’lim vazirligi, Madaniyat vazirligi, Jismoniy tarbiya va sport vazirligi hamda Bandlik va mehnat munosabatlari vazirligi tomonidan ishlab chiqiladi va belgilangan tartibda tasdiqlanadi.
 62. Pedagog xodimlarga malaka toifalarini berish bo‘yicha navbatdagi attestatsiyadan o‘tkazganlik uchun yig‘im undirilmaydi, navbatdan tashqari attestatsiyadan o‘tkazganlik uchun bazaviy hisoblash miqdorining bir baravari miqdorida yig‘im undiriladi.
 Attestatsiyadan o‘tkazganlik uchun yig‘imning 50 foizi O‘zbekiston Respublikasining Davlat budjeti daromadiga o‘tkaziladi, qolgan 50 foizi Davlat inspeksiyasining budjetdan tashqari Rivojlantirish jamg‘armasiga yo‘naltiriladi.
 Ariza beruvchi berilgan arizadan voz kechgan taqdirda hamda pedagog kadrga nisbatan “Attestatsiyadan o‘tmadi, tegishli malaka toifasi yoki lavozimi tushirilsin” qarori qabul qilinganda to‘langan yig‘im summasi qaytarilmaydi.
 Pedagog kadrlar attestatsiyaning biror bosqichida uzrli sababga (mehnatga layoqatsizlik varaqasi, ta’limni boshqarish bo‘yicha maxsus vakolat berilgan davlat organi yoki ta’lim muassasalari rahbarlari ma’lumotnomasi) ko‘ra kelmagan bo‘lsa, ularning attestatsiyasi boshqa muddatga ko‘chirilgan taqdirda yig‘im summasi takroran undirilmaydi.
 63. Birinchi va oliy malaka toifali, yetakchi va bosh o‘qituvchi lavozimidagi hamda ushbu malaka toifalari va lavozimlarga talabgor pedagog kadrlar uchun nazorat materiallari mazmunini shakllantirish, ko‘paytirish va ushbu jarayonni o‘tkazish Davlat inspeksiyasi tomonidan Maktabgacha ta’lim vazirligi, Xalq ta’limi vazirligi, Oliy va o‘rta maxsus ta’lim vazirligi, Madaniyat vazirligi, Jismoniy tarbiya va sport vazirligi hamda tizimida ta’lim muassasalari bo‘lgan vazirliklar va idoralar bilan kelishgan holda amalga oshiriladi.
 Jismoniy tarbiya fani o‘qituvchilari uchun amaliy sinovlar normativlari tegishlicha Davlat inspeksiyasi, Maktabgacha ta’lim vazirligi, Xalq ta’limi vazirligi, Oliy va o‘rta maxsus ta’lim vazirligi hamda Jismoniy tarbiya va sport vazirligi tomonidan belgilanadi.
 64. O‘quv fani bo‘yicha malaka sinoviga oid yozma va ijodiy ish (jismoniy tarbiya fani o‘qituvchilari uchun nazariy va amaliy sinovlar) hamda ikkinchi malaka toifasiga va katta o‘qituvchi lavozimiga talabgor pedagog kadrlarning test sinovlarini o‘tkazish tizimida ta’lim muassasalari bo‘lgan vazirliklar va idoralar bilan kelishgan holda ta’lim turlari bo‘yicha Maktabgacha ta’lim vazirligi, Xalq ta’limi vazirligi, Oliy va o‘rta maxsus ta’lim vazirligi, Madaniyat vazirligi, Jismoniy tarbiya va sport vazirligi tomonidan amalga oshiriladi.
 65. Attestatsiya komissiyalari pedagog kadrlarning dars o‘tish mahorati va mehnati samaradorligi hamda o‘quv fani bo‘yicha malaka sinovi natijalarini tahlil qiladi va tegishli qaror qabul qiladi. 
 66. Attestatsiya komissiyasi a’zolarining uchdan ikki qismi ishtirok etgan yig‘ilish vakolatli hisoblanadi.
 67. Attestatsiya komissiyalari quyidagi qarorlardan birini qabul qiladi:
 a) oliy malaka toifali yoki bosh o‘qituvchi lavozimidagi pedagog kadr baholash mezonlarining har biridan:
 75 foiz va undan yuqori ko‘rsatkichga ega bo‘lsa — “Attestatsiyadan o‘tdi, oliy malaka toifasi (bosh o‘qituvchi lavozimi) saqlansin”;
 75 foizdan past ko‘rsatkichga ega bo‘lsa — “Attestatsiyadan o‘tmadi, birinchi malaka toifasi (yetakchi o‘qituvchi lavozimi)ga tushirilsin”;
 b) birinchi malaka toifali yoki yetakchi o‘qituvchi lavozimidagi pedagog kadr baholash mezonlarining har biridan:
 75 foiz va undan yuqori ko‘rsatkichga ega bo‘lsa — “Attestatsiyadan o‘tdi, oliy malaka toifasi (bosh o‘qituvchi lavozimi) berilsin”;
 74 foizdan 65 foizgacha ko‘rsatkichga ega bo‘lsa — “Attestatsiyadan o‘tdi, birinchi malaka toifasi (yetakchi o‘qituvchi lavozimi) saqlansin”;
 65 foizdan kam ko‘rsatkichga ega bo‘lsa — “Attestatsiyadan o‘tmadi, ikkinchi malaka toifasi (katta o‘qituvchi lavozimi)ga tushirilsin” (navbatdan tashqari attestatsiyaga jalb etilgan pedagog kadrlar bundan mustasno);
 v) ikkinchi malaka toifali yoki katta o‘qituvchi lavozimidagi pedagog kadr baholash mezonlarining har biridan:
 65 foiz va undan yuqori ko‘rsatkichga ega bo‘lsa — “Attestatsiyadan o‘tdi, birinchi malaka toifasi (yetakchi o‘qituvchi lavozimi) berilsin”;
 64 foizdan 60 foizgacha ko‘rsatkichga ega bo‘lsa — “Attestatsiyadan o‘tdi, ikkinchi malaka toifasi (katta o‘qituvchi lavozimi) saqlansin”;
 60 foizdan kam ko‘rsatkichga ega bo‘lsa — “Attestatsiyadan o‘tmadi, mutaxassis (oliy yoki o‘rta maxsus, professional ma’lumotli o‘qituvchi) lavozimiga tushirilsin” (navbatdan tashqari attestatsiyaga jalb etilgan pedagog kadrlar bundan mustasno);
 g) mutaxassis, oliy yoki o‘rta maxsus, professional ma’lumotli o‘qituvchi lavozimidagi pedagog kadr baholash mezonlarining har biridan:
 60 foiz va undan yuqori ko‘rsatkichga ega bo‘lsa — “Attestatsiyadan o‘tdi, ikkinchi malaka toifasi (katta o‘qituvchi lavozimi) berilsin”;
 59 foizdan 55 foizgacha ko‘rsatkichga ega bo‘lsa — “Attestatsiyadan o‘tdi, mutaxassis (oliy yoki o‘rta maxsus, professional ma’lumotli o‘qituvchi) lavozimi saqlansin”;
 55 foizdan kam ko‘rsatkichga ega bo‘lsa — “Attestatsiyadan o‘tmadi, mutaxassis (oliy yoki o‘rta maxsus, professional ma’lumotli o‘qituvchi) lavozimiga muvofiq emas”.
 68. Attestatsiya komissiyalari mutaxassis, oliy yoki o‘rta maxsus, professional ma’lumotli o‘qituvchi lavozimidagi pedagog kadrlar bo‘yicha “Attestatsiyadan o‘tmadi, mutaxassis (oliy yoki o‘rta maxsus, professional ma’lumotli o‘qituvchi) lavozimiga muvofiq emas” qarorini qabul qilsa, ular navbatdan tashqari malaka oshirish kurslariga yuboriladi hamda keyingi yilda qayta attestatsiyaga jalb etiladi.
 Attestatsiya komissiyalari qayta attestatsiyaga jalb etilgan pedagog kadrlar bo‘yicha “Attestatsiyadan o‘tmadi, mutaxassis (oliy yoki o‘rta maxsus, professional ma’lumotli o‘qituvchi) lavozimiga muvofiq emas” qarorini qabul qilsa, ish beruvchi tomonidan ular bilan tuzilgan mehnat shartnomasi mehnat haqidagi qonunlarda belgilangan tartibda bekor qilinadi.
 69. Baholash mezonlari bo‘yicha o‘rtacha ko‘rsatkich chiqarilmaydi hamda baholash mezonlarining birortasi bo‘yicha belgilangan ko‘rsatkichdan past baholansa “attestatsiyadan o‘tmadi” degan qaror qabul qilinadi.
 70. Pedagog kadrlar attestatsiyaning biror bosqichida uzrli sababga (mehnatga layoqatsizlik varaqasi, ta’limni boshqarish bo‘yicha maxsus vakolat berilgan davlat organi yoki ta’lim muassasalari rahbarlari ma’lumotnomasi) ko‘ra kelmagan bo‘lsa, ularning attestatsiyasi boshqa muddatga ko‘chiriladi.
 71. Pedagog kadr uzrsiz sababga ko‘ra attestatsiyaning biror bosqichida ishtirok etmagan bo‘lsa, attestatsiyadan o‘tmagan hisoblanadi hamda unga nisbatan “Attestatsiyadan o‘tmadi, tegishli malaka toifasi yoki lavozimi tushirilsin”, mutaxassis, oliy yoki o‘rta maxsus, professional ma’lumotli o‘qituvchi lavozimi bo‘yicha “Attestatsiyadan o‘tmadi, mutaxassis (oliy yoki o‘rta maxsus, professional ma’lumotli o‘qituvchi) lavozimiga muvofiq emas” qarori qabul qilinadi. 
 72. Attestatsiya komissiyalari qarori ushbu Nizomga 2-ilovaga muvofiq shaklda rasmiylashtiriladi hamda komissiya raisi, rais o‘rinbosari va kotib tomonidan imzolanadi. 
 73. Attestatsiya komissiyalari qarori asosida ushbu Nizomga 3-ilovaga muvofiq shakldagi attestatsiya varaqasi rasmiylashtiriladi hamda attestatsiya komissiyasi raisi, rais o‘rinbosari, yig‘ilishda ishtirok etgan a’zolar va kotib tomonidan imzolanadi. 
 Attestatsiya varaqasi ikki nusxada to‘ldiriladi va bir nusxasi pedagog kadrlarning ish joyidagi shaxsiy hujjatlari yig‘majildida, ikkinchi nusxasi attestatsiya komissiyasida saqlanadi.
 74. Pedagog kadrlarning attestatsiyasiga oid hujjatlarining to‘plangan yig‘majildi navbatdagi attestatsiyagacha ta’lim muassasasida saqlanadi.
 75. Attestatsiya komissiyalarining qaroriga ko‘ra oliy, birinchi, ikkinchi malaka toifasiga yoki bosh, yetakchi, katta o‘qituvchi lavozimiga ega bo‘lgan pedagog kadrlarga ushbu Nizomga 4-ilovaga muvofiq shakldagi pedagog kadrning attestatsiyadan o‘tganligi to‘g‘risidagi sertifikat (keyingi o‘rinlarda sertifikat deb ataladi) attestatsiya o‘tkazilgandan so‘ng bir oy muddat ichida topshiriladi.
 Sertifikatlarning xatosiz to‘ldirilishi uchun attestatsiya komissiyasi raislari mas’ul hisoblanadi.
 76. Sertifikat qat’iy hisobda turadigan hujjat hisoblanadi, unda hisob seriyasi, raqami va himoya darajasi bo‘ladi. Sertifikat blankalari Davlat inspeksiyasi buyurtmasi bo‘yicha O‘zbekiston Respublikasi Markaziy banki huzuridagi “Davlat belgisi” davlat-ishlab chiqarish birlashmasi bosmaxonasida tayyorlanadi.
 77. Davlat inspeksiyasi boshlig‘i, maktabgacha ta’lim boshqarmalari, xalq ta’limi boshqarmalari, madaniyat boshqarmalari, jismoniy tarbiya va sport boshqarmalari, kasbiy ta’limni rivojlantirish va muvofiqlashtirish boshqarmalari boshliqlari, oliy ta’lim muassasalari rektorlari, tuman (shahar) maktabgacha ta’lim, xalq ta’limi, madaniyat, jismoniy tarbiya va sport bo‘limlari va ta’lim muassasalari rahbarlari, tizimida ta’lim muassasalari bo‘lgan vazirliklar va idoralarning rahbarlari sertifikatlarning hisobi, saqlanishi hamda maqsadli ishlatilishi yuzasidan shaxsan javobgar hisoblanadi. 
 78. Attestatsiya komissiyalari sertifikatlarning pedagog kadrlarga tarqatilishini ro‘yxatga olish uchun maxsus daftar (sahifalangan, tikilgan va muhrlangan) yuritadi va unda quyidagilarni qayd etadi: 
 tartib raqami;
 pedagog kadrlarning familiyasi, ismi, otasining ismi;
 sertifikatning tartib raqami, seriyasi;
 sertifikat berilishiga asos bo‘lgan komissiya qarorining sanasi va tartib raqami; 
 sertifikatni bergan komissiyaning nomi;
 sertifikatning amal qilish muddati;
 sertifikat nusxasi (dublikati)ning berilishi asosi va sanasi.
 79. Pedagog kadrlarning bazaviy tarif stavkalari miqdori, ularning malaka toifasi yoki lavozimi sertifikat asosida belgilanadi.
 80. Sertifikatning amal qilish muddati tugagan pedagog kadrlarga mutaxassis, oliy yoki o‘rta maxsus, professional ma’lumotli o‘qituvchi lavozimi bo‘yicha haq to‘lanadi.
 81. Sertifikatning amal qilish muddati tugab, mutaxassis, oliy yoki o‘rta maxsus, professional ma’lumotli o‘qituvchi lavozimi bo‘yicha haq to‘lanayotgan pedagog kadrlar navbatdagi attestatsiyaga oxirgi sertifikatda ko‘rsatilgan malaka toifasi yoki lavozimi bo‘yicha jalb qilinadi. 
 82. Davlat inspeksiyasi Maktabgacha ta’lim vazirligi, Xalq ta’limi vazirligi, Oliy va o‘rta maxsus ta’lim vazirligi, Madaniyat vazirligi, Jismoniy tarbiya va sport vazirligi bilan kelishgan holda sertifikatlarni hisobga olish, saqlash va topshirish tartibini belgilaydi.
 83. Attestatsiyadan o‘tganligi to‘g‘risida sertifikatga ega bo‘lmagan ishga yangi qabul qilingan pedagog kadrlarga yoxud oliy yoki professional ta’lim muassasalarini bitirib birinchi bor ishga kirgan pedagog kadrlarga quyidagi tartibda malaka toifasi (lavozimi) beriladi:
 o‘rta maxsus, professional ma’lumotli pedagog kadrlarga — o‘rta maxsus, professional ma’lumotli o‘qituvchi lavozimi;
 bakalavr darajasiga ega pedagog kadrlarga — mutaxassis yoki oliy ma’lumotli o‘qituvchi lavozimi;
 magistr darajasiga ega mutaxassislarga, shuningdek oliy ma’lumot darajasi bo‘yicha akademik darajalar joriy etilgunga qadar olingan oliy ma’lumotli pedagog kadrlarga — ikkinchi malaka toifasi yoki katta o‘qituvchi lavozimi (ushbu malaka toifasi yoki lavozimiga ega bo‘lgan pedagog kadrlar besh yildan keyin belgilangan tartibda navbatdagi attestatsiyaga jalb qilinadi);
 ilmiy darajaga (fan nomzodi, falsafa doktori (Doctor of Philosophy (PhD) yoki fan doktori (Doctor of Science (DSc) ilmiy darajasiga ega bo‘lgan pedagog kadrlarga — oliy malaka toifasi yoki bosh o‘qituvchi lavozimi (ushbu malaka toifasi yoki lavozimiga ega bo‘lgan pedagog kadrlar keyingi attestatsiyalarga jalb qilinmaydi).
 84. Attestatsiya komissiyalari qaroridan norozi bo‘lgan pedagog kadrlar attestatsiya natijalari e’lon qilingan kundan boshlab o‘n kun mobaynida apellatsiya komissiyasiga yozma ravishda ariza (shikoyat) berishlari mumkin.
 85. Apellatsiya komissiyasi besh kishidan iborat tarkibda attestatsiya boshlangandan keyin uch kun ichida tegishliligiga ko‘ra:
 maktabgacha ta’lim vaziri, xalq ta’limi vaziri, madaniyat vaziri, jismoniy tarbiya va sport vazirining tegishli buyruqlari bilan ushbu vazirliklarda — oliy malaka toifasiga talabgor pedagog kadrlarning arizalarini ko‘rib chiqish uchun;
 maktabgacha ta’lim vaziri, xalq ta’limi vaziri, madaniyat vaziri, jismoniy tarbiya va sport vazirining tegishli buyruqlari bilan maktabgacha ta’lim, xalq ta’limi, madaniyat, jismoniy tarbiya va sport boshqarmalarida — birinchi malaka toifasiga talabgor pedagog kadrlarning arizalarini ko‘rib chiqish uchun;
 maktabgacha ta’lim, xalq ta’limi, madaniyat, jismoniy tarbiya va sport boshqarmalari boshliqlarining tegishli buyruqlari bilan maktabgacha ta’lim, xalq ta’limi, madaniyat, jismoniy tarbiya va sport bo‘limlarida — ikkinchi malaka toifasiga talabgor pedagog kadrlarning arizalarini ko‘rib chiqish uchun;
 Oliy va o‘rta maxsus ta’lim vazirligi, tizimida ta’lim muassasalari bo‘lgan vazirliklar va idoralar rahbarlarining tegishli buyruqlari bilan oliy ta’lim muassasalarida, kasbiy ta’limni rivojlantirish va muvofiqlashtirish boshqarmalarida hamda hududiy bo‘linmalarda ikkinchi, birinchi va oliy malaka toifalari, katta, yetakchi va bosh o‘qituvchi lavozimlariga talabgor pedagog kadrlarning arizalarini ko‘rib chiqish uchun tashkil etiladi.
 86. Apellatsiya komissiyasining tarkibi va ish tartibi apellatsiya komissiyasini tashkil etish to‘g‘risidagi buyruqda belgilanadi.
 87. Apellatsiya komissiyasi tarkibiga attestatsiya komissiyalari tarkibidan a’zo kiritilmaydi.
 88. Apellatsiya komissiyasi muammoli holatlarga aniqlik kiritish maqsadida jamoatchilik asosida malakali mutaxassislarni jalb etishi mumkin.
 89. Apellatsiya komissiyasi yig‘ilishida komissiya a’zolarining uchdan ikki qismi ishtirok etsa, uning qabul qilgan qarori qonuniy kuchga ega bo‘ladi. 
 90. Ariza (shikoyat) ro‘yxatga olingan kundan boshlab o‘n besh kun muddatda ko‘rib chiqiladi.
 91. Murojaat etuvchi pedagog kadrlar apellatsiya komissiyasi tomonidan arizasi (shikoyati) ko‘rib chiqilishi jarayonida ishtirok etishi mumkin.
 92. Apellatsiya komissiyasi attestatsiya komissiyasi qarorini o‘zgartirishsiz qoldirish yoki uni bekor qilib, qayta attestatsiya tashkil etish haqida qaror chiqaradi.
 93. Apellatsiya komissiyasi qarori nusxasi murojaat etuvchi pedagog kadrga va tegishli attestatsiya komissiyasiga apellatsiya komissiyasi qarori chiqqan kundan e’tiboran besh kun muddatda taqdim etiladi.
 94. Attestatsiya komissiyasi yoki apellatsiya komissiyasi qarori yuzasidan qonun hujjatlarida belgilangan tartibda sudga shikoyat qilinishi mumkin.
 95. Ushbu Nizom talablari buzilishida aybdor bo‘lgan shaxslar qonun hujjatlariga muvofiq javob beradilar.